**NACIONALINIO SUSITARIMO DĖL MIŠKŲ**

**SEKTORINIŲ GRUPIŲ**

**DARBO KNYGA**

**NACIONALINĖS MIŠKŲ VIZIJOS ETAPUI**

**Jūsų sektorinės grupės pavadinimas**

|  |
| --- |
| **Biomasės energetikos sektorinė grupė** |

**Jūsų sektorinės grupės nariai**

|  |  |  |  |
| --- | --- | --- | --- |
| **Eil. Nr.** | **Vardas** | **Pavardė** | **Ką atstovauja?** |
| **1.** | **Vilma** | **Gaubytė** | **Lietuvos biomasės energetikos asociacija Litbioma** |
| **2.** | **Mindaugas** | **Šilininkas** | **Lietuvos miško ir žemės savininkų asociacija** |
| **3.** | **Mindaugas** | **Žemaitis** | **UAB „Pusbroliai“ (Vietoje R. Štreimikio)** |
| **4.** | **Mindaugas** | **Škėma** | **LAMMC Miškų institutas** |
| **5.** | **Valdas** | **Petkus** | **„Klasmann Deilmann Bioenergy“** |
| **6.** | **Marius** | **Valukynas** | **UAB "Dzūkijos mediena"** |
| **7.** | **Virginijus** | **Brazauskas** | **UAB "Raguvilė"** |
| **8.** | **Dainius** | **Muzikevičius** | **VĮ VMU** |
| **9.** | **Vytautas** | **Kisielius** | **Lietuvos nepriklausomų šilumos gamintojų asociacija** |
| **10.** | **Edmundas** | **Petrauskas** | **Lietuvos nepriklausomų medienos matuotojų asociacija** |
| **11.** | **Kazimieras** | **Kaminskas** | **UAB „Klasmann-Deilmann Bioenergy"** |

**Darbo knygos paskirtis**

*Šios darbo knygos paskirtis:*

1. *padėti sektorinių grupių dalyviams pasirengti produktyviam darbui Nacionalinės miškų vizijos formavimo renginyje – bendrame forume;*
2. *padėti, kad skirtingos sektorinės grupės suformuluotų rezultatus, kurie galėtų būti tarpusavyje palyginti;*
3. *suteikti skirtingoms sektorinėms grupėms informaciją apie vienos kitų mintis ir pasirinkimus.*

**SVARBU!**

* *Šios knygos įrašai yra sektorinės grupės darbo rezultatas.*
* *Darbo knyga* ***iki 2021 m. rugsėjo 13 d. 12 val.*** *turi būti persiųsta NMS techninei grupei adresu: anzela.valaine@am.lt.*
* *Sektorinių grupių darbo knygų rezultatai apjungti į vieną dokumentą bus pateikti visoms sektorinėms grupėms taip užtikrinant pilną informacijos skaidrumą ir atvirumą.*
* *Sektorinė grupės pristatys darbo knygos rezultatus Nacionalinės miškų vizijos formavimo renginyje – bendrame forume, kuriame bendrakūroje su kitų sektorinių grupių atstovais formuos vieną skirtingus interesus integruojančią Nacionalinę miškų viziją.*

**Bendrakūra**

Nacionalinio miškų susitarimo procesas remiasi bendrakūra, t.y. diskusijos, tekstai ir sprendimai formuojami visiems dalyviams kartu dirbant toje pačioje erdvėje ir tuo pačiu metu. Toks metodas užtikrina visų dalyvių įtraukimą ir kiekvieno nuomonės išklausymą ir skaidrumą. Bendrakūroje rekomenduojama siekti susitarimų konsensuso būdu.

Bendrakūra yra efektyvesnė ir skaidresnė, kai diskusijų dalyviai pasidalina vaidmenimis, tokiu būdu pasiskirstydami ir atsakomybe bei lyderyste. Rekomenduojama kiekvienos diskusijos pradžioje pasiskirstyti šiuos vaidmenis:

1. **Laikrodininkas –** stebi laiką, jei pasisakymams nustatote laiko limitą, apie jį praneša, informuoja grupę apie laiko ribas.
2. **Moderatorius -** užtikrina, kad visi grupėje turėtų vienodai laiko pasisakyti, nebūtų dominuojančių, jei kas nors grupėje veikia destruktyviai ar nepagarbiai kito dalyvio atžvilgiu, turi teisę šią situaciją nutraukti;
3. **Rašytojas –** užrašogrupėje gimusias mintis ir susitarimus pagal pateiktas užduotis, persiunčia dokumentą grupės nariams ir techninei grupei.
4. **Pranešėjas -** pristato grupės mintis bendrame forume grupės vardu.

Vaidmenys neatleidžia nuo dalyvavimo grupės diskusijoje.

**BENDRA INFORMACIJA APIE SEKTORINIŲ GRUPIŲ DARBĄ NACIONALINĖS MIŠKŲ VIZIJOS ETAPE**

Nacionalinės miškų vizijos etapo tikslas – įvertinus skirtingus proceso dalyvių interesus, ateities poreikius ir lūkesčius, išgirsti vieni kitus ir atrasti bendrus sąlyčio taškus ir suformuluoti bendrą ilgalaikę nacionalinę miškų viziją.

**Etapo trukmė**

3-4 sektorinių grupių susitikimai ir bendras 1 dienos forumas. Trukmė: 6-8 savaitės. Preliminarus laikas - 2021 m. rugpjūtis – rugsėjo pradžia.

**Sektorinių grupių dalyvių skaičius**

Sektorinė grupė pati nusprendžia, kiek žmonių dalyvaus sektoriniuose renginiuose.

Sektorinės grupės minimalus dalyvių skaičius 5, jei grupė nesuformuojama, jai siūloma jungtis prie kitų grupių.

Tas pats asmuo gali būti tik vienos sektorinės grupės dalyvis.

**Pradiniai duomenys sektorinių grupių darbui**

1. NMS pamatinis tikslas
2. NMS proceso gairės

**Sektorinių grupių darbo rezultatai**

Šie sektorinių grupių darbo rezultatai, kurie skirti bendro **konteksto** formavimui, yra įrašomi **darbo knygoje** ir **išplatinami** visoms sektorinėms grupėms ir koordinacinei grupei:

*[Užpildyta darbo knyga]*

1. Sektorinių grupių raida, situacija ir ilgalaikiai poreikiai;
2. Sektorinių grupių pozicijos ir pasiūlymai dėl pamatinio NMS tikslo

Šie sektorinių grupių darbo rezultatai, kurie yra įrašomi **darbo knygoje** ir pristatomi **bendrame forume,** kuriame yra, ir apjungiami ir integruojami ir tik tuomet tampa dokumento dalimi:

*[Užpildyta darbo knyga ir prezentacija bendrame forume]*

1. Nacionalinė miškų vizija

**UŽDUOTYS SEKTORINIŲ GRUPIŲ DARBUI NACIONALINĖS MIŠKŲ VIZIJOS ETAPE**

Sektorinių grupių darbas šiame etape susideda iš trijų užduočių.

**Pirmoji užduotis** skirta suformuluoti jūsų sektorinės grupės poreikį, kuris turėtų būti atspindėtas nacionalinio miškų susitarimo dokumente.

**Antroji užduotis** skirta įvertinti pamatinį nacionalinio miškų susitarimo tikslą ir nustatyti, kokios temos yra aktualios jūsų sektorinei grupei

**Trečioji užduotis** skirta suformuluoti nacionalinę miškų viziją taip, kaip ją mato jūsų sektorinė grupė.

**UŽDUOTIS Nr. 1. POREIKIŲ NUSTATYMAS**

Ši užduotis susideda iš trijų pratimų. Kiekvienas poreikis turi savo priešistorę ir turi savo lūkesčius ateities perspektyvoje, todėl svarbu jį formuluojant įvertinti visą kontekstą.

1. **Pratimas. Atsakydami į pateiktus klausimus, užpildykite sektorinės grupės raidą įtakojusių esminių įvykių ar veiksnių lentelę.**

Kaip istoriškai formavosi ir keitėsi jūsų atstovaujamos sektorinės grupės padėtis per pastaruosius tris dešimtmečius (nuo 1990 m.) iki šių dienų?

Kokie svarbiausi įvykiai, įstatymai, strateginiai dokumentai, organizacijos, finansavimo mechanizmai ar kiti veiksniai labiausiai paveikė (teigiamai arba neigiamai) jūsų grupės raidą bei jūsų grupės poreikius?

|  |  |  |
| --- | --- | --- |
| **Įvykis ar veiksnys** | **Laikotarpis** | **Poveikis** (teigiamas/neigiamas, aprašykite keliais žodžiais ar vienu sakiniu) |
| **Įsteigiama LR Miškų ūkio ministerija.** | **1990 m.** | **Teigiamas, atsiranda tiesioginis vaidmuo sprendžiant su miškais susijusius klausimus.** |
| **Priimtas Miškų įstatymas, kuris nustatė pagrindinius miško žemės apsaugos, naudojimo, atkūrimo ir kt. tvarkymo reikalavimus.** | **1994 m.** | **Teigiamas.** |
| **Panaikinama LR Miškų ūkio ministerija.** | **1996 m.** | **Neigiamas. Miškininkai netenka tiesioginio vaidmens sprendžiant su miškais susijusius klausimus.** |
| **Biokuro sektoriaus atsiradimas ir vartojimo augimas** | **2000 – 2020 m.** | **Teigiamas. 2000 m. biokuro vartojimas buvo vos 2% ir sulig kiekvienais metais vis kilo. 2019 m. biokuro vartojimas pasiekė 72%.** |
| **AEĮ įstatymas/ŠUĮ** | **2014 -2021 m.** | **Teigiamas.** |
| **Parama įrenginiams** | **2019 - 2021 m.** | **Teigiamas. Vis daugiau įmonių/gyventojų galėjo pasinaudoti skirtomis paramomis katilams pasikeisti.** |
| **Kioto protokolas** | **2005 m.** | **Teigiamas. Mažinama ŠESD.** |
| **RED II direktyva** | **2021 m.** | **Šiuo metu neigiamas. Buvo teikti įvertinimai naujiems pataisymams.** |
|  |  |  |
|  |  |  |
|  |  |  |

1. **Pratimas. Atsakydami į pateiktus klausimus, užpildykite sektorinės grupės dabartį ir ateitį įtakojančius veiksnius.**

Kokie Lietuvos, Europos Sąjungos teisės aktai, strateginiai dokumentai turi šiuo metu ir turės ateityje didžiausią įtaką jūsų sektorinės grupės interesams?

Kokios nacionalinės ir pasaulinės tendencijos: technologijų, finansų, verslo, rinkų, vartotojų ir gyventojų elgsenos, vertybių, kultūros ar kitos daro poveikį jūsų sektorinės grupės interesams ir veiklai bei skatina jūsų sektorinės grupės atstovus diegti pokyčius?

|  |  |
| --- | --- |
| **Dokumentai ar tendencijos** | **Poveikis** (teigiamas/neigiamas, aprašykite keliais žodžiais ar vienu sakiniu) |
| **RED II ir RED III direktyvos** | **Neigiamas, kadangi direktyvos itin greitai atsiranda ir yra nespėjama įgyvendinti prieš tai atsiradusios direktyvos reikalavimų. Teigiamas, kadangi atsiranda reglamentavimas ir dėmesys šilumos ūkiui.** |
| **AEĮ/ŠUĮ įstatymai** | **Teigiamas.** |
| **Kioto protokolas** | **Teigiamas. Mažinama ŠESD.** |
| **NMS** | **Šiuo metu vyksta šio susitarimo procesas. Reikėtų labiau atsižvelgti į ekonominį ir ekologinį šalies interesą.** |
|  |  |
|  |  |
|  |  |
|  |  |

1. **Pratimas. Atsakydami į pateiktą klausimą, keliais žodžiais ar vienu sakiniu suformuluokite ir įrašykite į langą savo sektorinės grupės esminį ilgalaikį poreikį ar poreikius, kuriuos turėtų atspindėti Nacionalinis miškų susitarimas. Siekite įvardinti tik pačius svarbiausius poreikius ir argumentuotai juos pagrįskite.**

**Išdėstykite poreikius prioritetine tvarka.**

Kokio esminio poreikio (poreikių) patenkinimas ilgalaikėje (kelių dešimtmečių) ateities perspektyvoje užtikrintų jūsų atstovaujamos sektorinės grupės gyvybingumą, darnoje su kitų grupių interesais?

|  |  |
| --- | --- |
| **POREIKIS (-IAI) išdėstyti prioritetine tvarka** | **Argumentuotas poreikio pagrindimas** |
| Atliekų panaudojimas Lietuvoje (Vilniaus ir Kauno kogeneracinės jėgainės) | Šilumos aukcionuose atliekos ir jų panaudojimas neturėtų būti prioretizuojami labiau nei AEI. Pirmenybė turėtų būti teikiama biokurui. |
| Biokuro katilų modernizavimas | Biokuro įrenginių parkas yra vidutiniškai apie 10 metų senumo ir greitu metu taps nusidėvėjęs. Atsižvelgiant į elektros gamybos ir importo balansą (Lietuva pasigamina tik apie 30% elektros poreikio) valstybei būtina užsitikrinti savarankišką (nacionalinę) elektros energijos gamybą. Dėl šios priežasties šilumos ūkio sektoriuje veikiančios įmonės svarsto 5 metų bėgyje konvertuoti savo biokuro katilines į kogeneracines jėgaines, tokiu būdu mažindamos elektros importą bei suteikdamos daugiau stabilumo tinklui.  Elektros gamybos įrenginiai (šilumos siurbliai, saulės elektrinės) ateities perspektyvoje siekia perimti šilumos sektorių; bet tai neįvyks artimiausiu metu, todėl dėmesys turi būti skiriamas nacionaliniam strateginiam kurui - biokurui.  Biokuras gali ir turi būti efektyviau išnaudojamas ne tik kaip šilumos, bet ir elektros gamybos šaltinis |
| Vietinio biokuro gaminimo skatinimas ir miško kirtimo liekanų surinkimas, panaudojimas ir nepalikimas pūti | Pritrūkus biokuro šildymo sezonui kainos, labai tikėtina, kad drastiškai išaugs. Didelė importo iš Baltarusijos padaryta įtaka, t.y. vietinės žaliavos negaminimas ir neruošimas, dempinguotos kainos. Šiuo metu Baltarusija nėra tinkamas partneris importuoti žaliavą, kadangi politinė padėtis nėra stabili. Siekis – veikianti stabili rinka.  Kasmet paliekama supūti iki 20 mln. eurų, kuomet miško kirtimo liekanas galima būtų panaudoti. |
| Miško kirtimo liekanų (prasčiausios kokybės biokuro (SM3)) naudojimo skatinimas | Šiuo metu didžioji dalis biokuro yra importuojama, tai reiškia, jog nutraukus arba sumažėjus tiekimui Lietuva gali susidurti su rimtais padariniais. Šios kokybės biokuro naudojimas yra mažiau taršus ir į aplinką išmeta mažiau CO2, t.y prastesnės kokybės biokuro (SM3) naudojimas atspindės Lietuvos siekį tapti klimatui neutraliu žemynu bei leis Lietuvai toliau ilgajame periode siekti atsinaujinančių energijos išteklių tikslų.  Svarbu sudaryti sąlygas biokuro tiekėjams užsifiksuoti SM3 kainas visam šildymo sezonui. Tai leis patogiau planuoti prekybą ir įgalins tiekėjus sudaryti ilgalaikius kontraktus su šilumos gamintojais. |
| Plantacinių miškų kaip potencialaus biokuro šaltinio įveisimo skatinimas mažesnės vertės žemės ūkio paskirties plotuose | Lankstus ir patrauklus plantacinių miškų kaip potencialaus biokuro šaltinio žemės ūkio paskirties plotuose įveisimo skatinimo mechanizmas kelių dešimtmečių perspektyvoje užtikrintų šio sektoriaus plėtros galimybes netolimoje ateityje. |

**UŽDUOTIS Nr. 2. PASIŪLYMAI NMS PAMATINIO TIKSLO KRYPTYSE**

Ši užduotis susideda iš trijų pratimų, pradžioje jūs įvertinsite NMS pamatinio tikslo krypčių aktualumą, po to pateiksite pasiūlymus interesų balansui ar krypties įgyvendinimui.

1. **Pratimas. Atsakydami į pateiktą klausimą, pasirinkite NMS pamatinio tikslo kryptis (teiginius) ir užpildykite lentelę.**

Kokios NMS pamatinio tikslo kryptys (teiginiai) yra **aktualios** jūsų sektorinei grupei ir kodėl?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinis tikslo** | **Įvertinkite aktualumą balais:**  **Labai svarbu – 3 Svarbu – 2 Iš dalies svarbu – 1** | **Poveikis jūsų sektorinei grupei** |
| Holistinis viso miškų sektoriaus, įskaitant ir medienos pramonę bei biomasės energetiką, vystymas, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją. | **3** | Biomasės energetikos aprūpinimas žaliava yra sudėtinė miškų ūkio funkcionavimo dalis. Biomasės energetikoje įprastai yra naudojamos miškų ūkio „atliekos“, kurios gaunamos ruošiant medieną pramonei, atliekant miškų priežiūrą ar medienos pramonei gaminant produktus. Biomasės energetika yra ir ilgam išliks šalies atsinaujinančios energetikos pagrindu. |
| Ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus. | **3** | Griežtėjantys suvaržymai ūkininkauti miškuose atitinkamai sąlygos didesnes ūkininkavimo sąnaudas, kas ypač skaudžiai atsilieptų žemiausios vertės medienos biokurui tiekimui. |
| Miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas | **2** |  |
| Miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą. | **3** | Moksliniai tyrimai ir inovacijos prisidėtų prie geriausių sprendimų priėmimo šiame sektoriuje. Rekomendacijų pritaikymas praktikoje pasitarnautų plėtrai ir sumažintų klaidingų sprendimų riziką. Visuomenės švietimas biokuro, kaip atsinaujinančio ir ekologiško energijos šaltinio ištekliaus, klausimu, padėtų išvengti prieštaringų nuomonių ir susiskaldymo. |
| Darnaus miškų tvarkymo principais paremto miškininkavimo tolesnis vystymas formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą. | **2** | Tvarus ūkininkavimas miškuose sudarys palankias sąlygas tvaraus biokuro tiekimo užtikrinimui šalies atsinaujinančios energijos sektoriui. |
| Miškų indėlis į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą. | **1** | Biomasės energetika yra ir ilgam išliks Lietuvos atsinaujinančios energijos pagrindu, ypač aprūpinant šalies piliečius šilumine energija – t.y. biomasės energetika Lietuvoje vaidina esminį vaidmenį mažinant šiltnamį sukeliančių dujų emisijas nacionaliniu mastu. |
| Ilgalaikis balansas tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms. | **1** | Šiandienė biomasės energija savo svarba Lietuvoje pilnai prisideda prie ilgalaikio ekonominių, ekologinių ir socialinių interesų balanso užtikrinimo. |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, kaip konkrečioje NMS pamatinio tikslo kryptyje galėtų būti pasiektas interesų balansas su kitomis sektorinėmis grupėmis.**

Ar jūsų pasirinktoje NMS pamatinio tikslo kryptyje gali kilti ar jau kyla interesų įtampa tarp skirtingų sektorinių grupių?

Kokia yra pagrindinė priežastis ar nesutarimas, dėl kurio kyla ši įtampa?

Kokie sprendimai, pokyčiai, veiksmai ar priemonės galėtų padėti siekti interesų balanso?

|  |  |  |
| --- | --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Įtampos priežastis** | **Pasiūlymai interesų balansui** |
| Miškų indėlis į klimato kaitos iššūkių suvaldymą, įskaitant ekosistemų išsaugojimą, subalansuotą miškų plotų plėtrą, potencialo didinimą absorbuoti šiltnamio efektą sukeliančias dujas (ŠESD) bei kaupti ir išlaikyti anglį, taip pat miškų prisitaikymą prie klimato kaitos ir jų atsparumo didinimą. | Neteisinga nuomonė, jog miškus reikėtų palikti laisvam augimui ir CO2 kaupimui. Perbrendę miškai atgal į aplinką išmeta sukauptą CO2 kiekį. | Sprendimas galėtų būti darnus miškų tvarkymas, jų naudojimas.  Lygiagrečiai vykdant visuomenės informavimą ir švietimą per populiariausias žiniasklaidos priemones. |
|  |  |  |
|  |  |  |
|  |  |  |
|  |  |  |
|  |  |  |

1. **Pratimas. Atsakydami į pateiktus klausimus ir remdamiesi turima patirtimi ir žiniomis, pateikite pirminius pasiūlymus, dėl kitų, jūsų sektorinei grupei aktualių NMS pamatinio tikslų krypčių.**

*Pirmame pratime nustatėte, jūsų sektorinei grupei aktualias NMS pamatinio tikslų kryptis, antrame pratime išnagrinėjote tas kryptis, kuriose kyla interesų įtampa, trečiame pratime pateikite pasiūlymus toms kryptims, kurios yra aktualios, tačiau nekelia interesų įtampos, t.y. – likusios aktualios kryptys.*

Kokios jūsų pasirinktos NMS pamatinio tikslo kryptys nekelia interesų įtampos?

Kokius sprendimus, pokyčius, veiksmus ar priemones pasitelkiant, šios NMS pamatinio tikslo kryptys galėtų būti įgyvendintos, kad jūsų sektorinės grupės poreikiai būtų atliepti?

|  |  |
| --- | --- |
| **NMS pamatinio tikslo kryptis/teiginys. Nukopijuokite formuluotę iš NMS pamatinio tikslo** | **Pasiūlymai** |
| Ilgalaikis balansas tarp suinteresuotoms šalims ir Valstybei svarbiausių miško teikiamų naudų, suderinant kintančius ekonominius, ekologinius ir socialinius interesus, tuo pačiu užtikrinant tvarių miško ekosistemų formavimą ir išsaugojimą ateities kartoms. | Reikalingas aktyvesnis visuomenės švietimas apie miškų teikiamas ekonomines, socialines ir ekologines funkcijas ir šių funkcijų balanso užtikrinimą. |
| Darnaus miškų tvarkymo principais paremto miškininkavimo tolesnis vystymas formuojant daugiafunkcinius miškus, inovatyvių ir adaptyvių tausojančios miškininkystės, įskaitant artimo gamtai miškininkavimo, praktikų bei miško tvarkymo technologijų paiešką ir diegimą, moksliškai pagrįstą laukinės gyvūnijos populiacijų miškuose apsaugą ir sureguliavimą. | Reikalingos valstybės investicijos užtikrinant darnaus miškininkavimo idėjų plėtrą, ypač tarp smulkių privačių miško savininkų. |
| Holistinis viso miškų sektoriaus, įskaitant ir medienos pramonę bei biomasės energetiką, vystymas, skatinant miškų sektoriaus ekonominę plėtrą kaip darbuotojų socialinės ir valstybės ekonominės gerovės garantą, užtikrinant racionalų miško išteklių naudojimą ir gausinimą, stabilų kokybiškos ir aukščiausios technologinės vertės žaliavinės medienos tiekimą darnaus miškų tvarkymo rėmuose, siekiant kuo aukštesnės pridėtinės vertės kūrimo Lietuvoje, skatinant žiedinę bioekonomiką ir žaliąją transformaciją. | Reikalinga nacionalinė bioekeonomikos strategija. |
| Ekonominio veiklos miškuose reguliavimo pokyčius, užtikrinant miškų ūkio sektoriaus ekonominį gyvybingumą, reikšminga apimtimi į ekonomiką įtraukiant ir kitas nei mediena miško ekosistemines paslaugas, atsisakant gamtosauginės ar kitokios pridėtinės vertės nekuriančių veiklos apribojimų, taip pat taikant deramas ekonomines paskatas bei nustatant adekvačias kompensacijas miško savininkams ir kitiems ūkio subjektams už bendruosius apribojimus viršijančius ūkinės veiklos suvaržymus. | Atsižvelgiant į tai, kad diegiami ribojimai įprastai turi neigiamų ekonominių pasekmių, būtina labai aiškiai komunikuoti visuomenei, kad tokie ribojimai teisinėje valstybėje turi būti teisingai tos pačios visuomenės kompensuojami, kad visuomenė galėtų įsivertinti, kokie jos yra prioritetai. |
| Miškų mokslų ir su miškais susijusių mokslinių tyrimų ir inovacijų plėtrą bei finansavimą, taikomojo mokslo praktinį diegimą, informacijos apie miškus ir miškininkavimą geresnį pritaikymą vartotojams bei jos sklaidą, visuomenės švietimo miškų klausimais stiprinimą. | Reikalingas intensyvesnis miškų mokslų irmokslinių tyrimų finansavimas, nes miškai užima net 1/3 visos šalies teritorijos ir tik mokslu pagrįstos žinios gali būti vertingos priimant sprendimus miškų sektoriuje. |
| Miškininkų ir kitų miškuose bei miškų sektoriuje dirbančių specialistų rengimo tobulinimą žaliosios transformacijos ir skaitmenizacijos kontekste ir reikiamo jų skaičiaus užtikrinimą, jų profesinio prestižo didinimą, taip pat miškų sektoriuje dirbančiųjų socialinių garantijų, profesinio imuniteto ir kolektyvinio atstovavimo stiprinimą, ypač per profesines sąjungas. | Šiuo metų dėl tendencigo miškų sektoriuje dirbančiųjų miškų sektoriuje menkinimo, naujų kvalifikuotų darbuotojų rengimas ir kvalifikacijos kėlimas yra ties labai pavojinga riba – būtina užtikrinti nepertraukiamą naujų kvalifikuotų specialistų papildymą ir esamų darbuotojų kvalifikacijos didinimą. |

**UŽDUOTIS Nr. 3. NACIONALINĖ MIŠKŲ VIZIJĄ**

**Šios užduoties rezultatą jūsų sektorinės grupės atstovai turės pristatyti nacionalinės miškų vizijos bendrame forume.**

* *Bendrame forume visų sektorinių grupių vizijos bus apjungiamos ir integruojamos į vieną nacionalinę miškų viziją.*
* *Sektorinių grupių vizijos bus naudojamos kaip kontekstinė informacija.*

**Peržiūrėję ankstesnių dviejų užduočių rezultatus aptarkite, kokią matytumėte trokštamą nacionalinę miškų viziją, kurioje atliepiami jūsų sektorinės grupės poreikiai, ir kartu sukuriamas balansas dabartinių interesų įtampų srityse. Viziją suformuluokite ilgalaikėje – t.y. kelių dešimtečių ateities perspektyvoje.**

**Vizijai formuluoti galite pasitelkti šiuos pagalbinius klausimus:**

Kokiose srityse turėtų įvykti esminiai pokyčiai ir kokie?

Kaip turėtų pasikeisti šalies miškai ir miškai ir miškų sektorius, kad joje neliktų dabartinių konfliktų ir ribojimų?

Koks esminis proveržis leistų subalansuoti visus interesus ir užtikrintų miškų tęstinumą ateities kartoms?

Kaip Lietuvos miškai ir miškų sektorius turėtų keistis ar evoliucionuoti, kad atlieptų esmines ES ir pasaulio tendencijas?

**Suformuluokite viziją tekstu - vienu ar keliais (daugiausia 5) sakiniais.**

|  |
| --- |
| Pagrindinis sektorinės grupės lūkestis - leisti verslui ir pramonei darniai tvarkyti miškų ūkį, jame veikti. Tokiu būdu skatinant geresnę ekologinę Lietuvos gerovę, miškų tvarkymą ir gauti geresnį rezultatą iš to. Mūsų sektorinė grupė skatintų vietinį biokurą ir niekam daugiau netinkančios žaliavos panaudojimą, iš kurios galima gauti daugiau naudos. Sektorinės grupės siekis – atrasti bendrą supratimą ir sprendimą. |

**Formuluodami viziją galite (neprivalote) pasitelkti konkrečius vertinimo parametrus, kaip pvz.:**

1) kokio šalies miškingumo (procentais nuo šalies sausumos ploto) iki 2050 metų pageidautų siekti SG; /šiuo metu yra XX%/

2) kiek saugomų miškų – kuriose ribojama miško ūkinė veikla, (proc. nuo šalies bendro miškų ploto) iki 2050 metų pageidautų siekti SG; (I, IIA, IIB, ir III grupės miškai) /šiuo metu yra XX%/

3) griežto saugojimo režimo miškų kiekio saugomose teritorijose (proc. nuo saugomose teritorijose esančių miškų ploto), iki 2050 metų pageidautų/toleruotų SG; (I ir IIA grupės miškai) /šiuo metu yra XX%/

4) kiek ūkinių miškų ploto skirtų produkuoti žaliavinę medieną (proc. nuo šalies bendro miškų ploto) iki 2050 metų pageidautu/toleruotų SG; (IVA ir IVB grupės miškai) /šiuo metu yra XX%/

5) kokio priaugančios medienos kiekis, kaip žaliavinė mediena gali būti išimama medienos pramonės reikmėms (proc. nuo kasmet IV grupės miškuose sukaupiamo medienos tūrio) iki 2050 metų pageidautu/toleruotų SG; /šiuo metu yra XX%/

**PASIRENGIMAS NACIONALINĖS MIŠKŲ VIZIJOS BENDRAJAM FORUMUI**

Artėjant Nacionalinės miškų vizijos bendrojo forumo renginiui jūs gausite informaciją apie tai, kiek kiekviena sektorinė grupė galės deleguoti narių. Visoms sektorinėms grupėms bus suteiktos vienodos teisės dalyvauti. Taip pat bus pateikta detali renginio darbotvarkė.

Pasirengdami Nacionalinės miškų vizijos bendrajam forumui:

1. Nuspręskite, kas atstovaus jūsų sektorinę grupę bendrame forume.
2. Nuspręskite, kas iš jūsų sektorinės grupės narių pristatys siūlomą Nacionalinę miškų viziją bendrame forume.
3. Parenkite, trumpą (3-5 skaidrių) prezentaciją. Pristatymo trukmė - 5 min. Pristatyme apžvelkite savo sektorinę grupę bei jos ilgalaikį poreikį (-ius), pristatykite siūlomą viziją ir jos pagrindimą.

Nacionalinės miškų vizijos bendrojo forumo darbotvarkės veiklos:

* Įvadinis pranešimas
* Sektorinių grupių pristatymai
* Darbas mišriose grupėse, sudarytose iš skirtingų sektorinių grupių atstovų, pateikiant jungtinius Nacionalinės miškų vizijos pasiūlymus
* Nacionalinės miškų vizijos pasirinkimas apjungimo ir reitingavimo ar kitais metodais.

**UŽPILDĘ ŠIĄ DARBO KNYGĄ ATSIŲSKITE NMS TECHNINEI GRUPEI EL.P. ADRESU** [**anzela.valaine@am.lt**](mailto:anzela.valaine@am.lt) **iki 2021 m. rugsėjo 13 d. 12 val.**